钦定古今图书集成/明伦汇编/氏族典/第126卷 > 陈懋
## 钦定古今图书集成/明伦汇编/氏族典/第126卷 > 陈懋

按《名山藏勋封记》：“宁阳侯陈懋，寿人。父亨，以开国功
累都督佥事。建文初，为大宁行军都督，从燕战坝上，
先死铧山，赠泾国公，予谥。懋以舍人从父兵为前行，
有功。郑村济夹河东阿，东平汶上，竟靖内难。永乐元
年，再论功，以中府右都督封奉天翊卫推诚宣力武
臣、特进荣禄大夫、柱国伯，禄千石，赐世券。与誓身免”
二死，子一死。七年捕掳赤保，连进侯，军中，益禄三百
石，身免死，子一死。二十二年以征卤有功，加太保。洪
熙元年，与世侯。正统元年坐总兵守边失机，间住。五
年，仍给禄。景泰三年，太子太保。天顺元年，加禄二千
石。卒，赠濬国公，予谥。长子晟先坐事充军。七年，懋庶
子润嗣，卒，亡子。成化七年，懋庶子瑛嗣。二十二年，晟
子辅仍侯。弘治元年坐荒淫失侯，卒，亡子。正德元年，
瑛孙继祖嗣。嘉靖三十七年，维藩嗣。隆庆二年，大纪
嗣。万历元年，应诏嗣。